ประเทศคิริบาสในโอลิมปิกฤดูร้อน 2008

ประเทศคิริบาส เข้าร่วมการแข่งขันโอลิมปิกฤดูร้อนเป็นครั้งที่สองในการแข่งขันโอลิมปิกฤดูร้อน 2008 ณ กรุงปักกิ่ง ประเทศจีน หลังจากการเข้าร่วมครั้งแรกในโอลิมปิกฤดูร้อน 2004 ที่กรุงเอเธนส์ ประเทศกรีซ ประเทศมีแผนจะส่งนักกีฬาเข้าร่วมการแข่งขันทั้งหมดสามคน ในสองชนิดกีฬา ได้แก่ กรีฑาและยกน้ำหนัก อย่างไรก็ตาม นักวิ่งหญิง ไคตินาโน มเวมเวอาตา ต้องถอนตัวเนื่องจากเจ็บป่วยหลังติดเชื้อ วัณโรค

 ภูมิหลัง 
คิริบาสเริ่มมีความสนใจเข้าร่วมการแข่งขันโอลิมปิกตั้งแต่ทศวรรษ 1980 และต่อมาได้จัดตั้งคณะกรรมการโอลิมปิกแห่งชาติในปี ค.ศ. 2002 ซึ่งได้รับการรับรองจากคณะกรรมการโอลิมปิกสากล (ไอโอซี) ในปี ค.ศ. 2003 การแข่งขันโอลิมปิกครั้งแรกของคิริบาสคือในปี ค.ศ. 2004 จนถึงการแข่งขันครั้งนี้ คิริบาสยังไม่เคยได้รับเหรียญรางวัลโอลิมปิก

นักยกน้ำหนัก เดวิด คาโตอาเตา ทำหน้าที่เป็นผู้ถือธงชาติของคิริบาสในพิธีเปิดการแข่งขัน ส่วนผู้ถือธงชาติในพิธีปิดการแข่งขันคือ บิริมาคา เทคาเนน ประธานคณะกรรมการโอลิมปิกแห่งชาติคิริบาส

 กรีฑา 

ไคตินาโน มเวมเวอาตา ล้มป่วยและไม่ได้เข้าร่วมการแข่งขันโอลิมปิก โดยได้รับการรักษาโรควัณโรคแทน การถอนตัวของเธอทำให้คิริบาสเหลือนักกีฬาเพียงคนเดียวในกีฬากรีฑา ราบังกากิ นาไว ลงแข่งขันในรายการวิ่งระยะ 100 เมตร และ 200 เมตร นาไวทำเวลาได้ดีที่สุดของฤดูกาลที่ 11.29 วินาที ในรอบแรกของการวิ่ง 100 เมตร แม้จะมีเวลาตอบสนองเร็วที่สุดในฮีต แต่เขาเข้าเส้นชัยเป็นอันดับสุดท้ายและไม่ผ่านเข้าสู่รอบถัดไป เขาไม่ได้ลงแข่งขันในรายการวิ่ง 200 เมตรด้วยเหตุผลที่ไม่ได้เปิดเผย

 คำอธิบายตาราง 

นักกีฬารายการรอบคัดเลือกรอบก่อนรองชนะเลิศรอบรองชนะเลิศรอบชิงชนะเลิศผลการแข่งขันอันดับผลการแข่งขันอันดับผลการแข่งขันอันดับผลการแข่งขันอันดับราบังกากิ นาไว100 เมตร11.298ไม่ผ่านเข้ารอบ

 ยกน้ำหนัก 

เดวิด คาโตอาเตา เป็นตัวแทนของคิริบาสในการแข่งขันยกน้ำหนัก รุ่นชาย 85 กิโลกรัม ของการแข่งขันโอลิมปิก โดยได้สิทธิ์เข้าร่วมจากไวลด์การ์ด เขาจบการแข่งขันในอันดับที่ 15 เหนือกว่า เทอร์เรนซ์ ดิกซี จากเซเชลส์ และนักกีฬาที่ไม่สามารถแข่งขันจบรายการอีกห้าคน

นักกีฬารายการสแนตช์คลีนแอนด์เจิร์กรวมอันดับผลการแข่งขันอันดับผลการแข่งขันอันดับเดวิด คาโตอาเตาชาย −85 กิโลกรัม135151781231312

 อ้างอิง 

ประเทศคิริบาส
2008